Валютавий своп операцияларини ўтказиш, клиринг ва ҳисоб-китобларни амалга ошириш бўйича ЎзРВБнинг Автоматлаштирилган савдо тизимида 
иштирок этиш тўғрисида

____ - сонли ШАРТНОМА

             Тошкент ш.

                                                               20__йил “____”_________

“Ўзбекистон республика валюта биржаси” АЖ номидан, кейинги ўринларда - “ЎзРВБ” деб аталувчи, Устав асосида фаолият юритувчи, Бош директор Р.Р. Усманов шахсида бир томондан ва​​​​​​​​​​​​​​​​________________ номидан, кейинги ўринларда - “Дилер” деб аталувчи, _______________________асосида фаолият юритувчи, Бошқарув Раиси __________________________ шахсида иккинчи томондан, биргаликда “Томонлар” деб аталувчи, қуйидагилар тўғрисида мазкур шартномани туздилар:
1. ШАРТНОМА ПРЕДМЕТИ
1.1. Мазкур шартноманинг предмети “ЎзРВБда валютавий своп операцияларини ўтказиш қоидалари”га (кейинги ўринларда – Қоидалар) мувофиқ Дилерга ЎзРВБнинг автоматлаштирилган электрон савдо тизими орқали мунтазам равишда Ўзбекистон Республикаси Марказий банкининг тижорат банклари билан ўтказиладиган валютавий своп аукционларини ташкиллаштириш ва ўтказиш, шунингдек банклараро валютавий своп операциялари бўйича электрон савдоларни (кейинги ўринларда - савдолар) ташкиллаштириш, ўтказиш ҳамда клиринг ва ҳисоб-китобларни амалга ошириш бўйича хизматлар кўрсатиш жараёнида бир томондан ЎзРВБ, Қоидалар талабларини бажариш ва кўрсатилган хизматлар учун тўловни амалга оширишда иккинчи томондан Дилер ўртасида вужудга келадиган ўзаро муносабатлардир.

2. АСОСИЙ ҚОИДАЛАР
2.1. Дилер валютавий своп операцияларини ЎзРВБнинг автоматлаштирилган электрон савдо тизими (кейинги ўринларда - Савдо тизими) орқали амалга оширади.

2.2. Дилер валютавий своп операцияларини амалга оширишда Ўзбекистон Республикаси Адлия вазирлигида 2020 йил 31 августда 3281-сон билан рўйхатга олинган “Ўзбекистон Республикасида валюта операцияларини амалга ошириш Қоидалари”, Халқаро своплар ва деривативлар ассоциациясининг (ISDA) своп битимини тузишнинг намунавий шартлари ва тавсиялари, Марказий банк Бошқарувининг 2019 йил 13 декабрдаги 30/16-сонли қарори билан тасдиқланган “Марказий банкнинг пул бозоридаги операцияларини амалга ошириш тартиби”  талабларига, Қоидаларга ва мазкур шартномага риоя қилиши шарт. 

2.3. Савдо тизимида валютавий своп операциялари узоқлаштирилган савдо терминаллари орқали масофавий амалга оширилганда электрон рақамли имзо (ЭРИ)дан фойдаланилади.

2.4. Савдо тизимига ЭРИ ёрдамида киритилган буюртмалар, шунингдек савдолар бўйича Савдо тизимида шакллантирилган ҳужжатлар қоғоз шаклида тасдиқланган ҳужжатлар каби тўлиқ юридик кучга эга бўлади. 

2.5. Валютавий своп операциялари бўйича ўтказиладиган савдолар якунлари бўйича клиринг ва ҳисоб-китоблар биржа гувоҳномалари асосида Қоидаларга ва мазкур шартномага мувофиқ амалга оширилади.

2.6. Мазкур шартноманинг амал қилиш доирасида фойдаланиладиган дастур ва технологиялар, шунингдек, Савдо тизими дастурий таъминотининг ишлаши натижасида юзага келадиган маълумотлар махфий ахборотни ташкил этади.
3. ТОМОНЛАРНИНГ ҲУҚУҚ ВА МАЖБУРИЯТЛАРИ

3.1. ЎзРВБнинг ҳуқуқ ва мажбуриятлари:
3.1.1. Валютавий своп операциялари (аукционлари)ни Қоидаларга мувофиқ ташкиллаштириш ва ўтказиш;

3.1.2. Савдолар якунлари бўйича клиринг ва ҳисоб-китобларни Қоидаларга ва мазкур шартномага мувофиқ амалга ошириш;
3.1.3. Дилерларга Савдо тизимида валютавий своп операцияларини бевосита трейдернинг савдо залидаги иш жойидан, шунингдек, узоқлаштирилган терминаллар орқали амалга оширишига  имкон яратиш;
3.1.4. Дилерларни савдоларни ўтказиш жойи, вақти ва савдолар якунлари тўғрисида ўз вақтида хабардор қилиш;
3.1.5. Дилерларга Савдо тизимида сўм ва чет эл валютасида алоҳида шахсий ҳисобрақамлар очиш;
3.1.6. Қоидалар ва мазкур шартномага мувофиқ Дилерларнинг шахсий ҳисобрақамларидаги пул маблағларининг ҳисобини юритиш;
3.1.7. Дилерлардан келиб тушган пул маблағларини уларнинг Савдо тизимидаги шахсий ҳисобрақамларига ўтказиш;
3.1.8. Дилернинг чет эл валютаси ва сўмдаги нетто-талаблари бўйича тўловларни Қоидаларга мувофиқ ўтказиш;
3.1.9. Дилерларнинг шахсий ҳисобрақамларидаги пул маблағларидан учинчи шахсларнинг мажбуриятлари бўйича тўловлар учун фойдаланилишга йўл қўймаслик;
3.1.10. Трейдерларга Савдо тизимининг дастурий ва техник воситалари билан ишлашни мунтазам ўргатиб бориш;
3.1.11. Дилерларга ўзининг жойлашган ери (почта манзили, телефон рақами ва бошқа реквизитлар) тўғрисида ишончли маълумотларни бериш;
3.1.12. Валютавий своп операцияларини амалга ошириш тартибини белгиловчи меъёрий ҳужжатларга ўзгартиришлар киритилганда мазкур шартномага ўзгартиришлар киритишни амалга ошириш;
3.1.13. Савдолар якунлари бўйича биржа ҳужжатларини расмийлаштириш;
3.1.14. Ҳисоб-китобларни ўтказиш учун тақдим этилган ҳисобрақамларга мос бўлмаган ҳисобрақамлардан келиб тушган пул маблағларини Дилерларга мустақил равишда қайтариш;
3.1.15. Дилерларнинг шахсий ҳисобрақамларидаги пул маблағларини Қоидаларга биноан хат асосида қайтариш;
3.1.16. Қоидалар ва мазкур шартнома шартлари трейдерлар томонидан бузилган ҳолларда Савдо тизимида Дилернинг трейдерлари амалга ошираётган Дилернинг операцияларини тўхтатиб туриш ва бу ҳақда дарҳол Дилерни хабардор қилиш;
3.1.17. Агарда Дилернинг трейдери ҳаракатлари оқибатида маълумотларга рухсатсиз қайта ишлов бераётганини ва/ёки уларни тарқатаётганини тасдиқловчи маълумотлар аниқланса, ҳамда ЎзРВБ мулкига зарар етказилса, Дилердан қонунчиликда белгиланган тартибда зарарни ундириш;
3.1.18. Трейдерларнинг касбий малакасини юқори савияда сақлашни таъминлаш ҳамда зарур ҳолларда трейдерларнинг ваколатини тўхтатиб туриш ёки муддатидан олдин тўхтатиш;
3.1.19. Қоидалар ва ички меъёрий ҳужжатларга ўрнатилган тартибда бир тарафлама қўшимча ва ўзгартиришлар киритиш;

3.1.20. Зарурат бўлганда махфий ахборот ҳисобланган  маълумотларни Ўзбекистон Республикаси Марказий банкига назорат функцияларини амалга ошириш мақсадида бериш; 

3.1.21. Дилер томонидан валютавий своп операцияларини амалга ошириш тартиби ва Қоидалар талаблари бузилган ҳолларда оммавий танишиш учун мавжуд бўлган ёҳуд Дилер олдиндан таништирилган ЎзРВБ ички меъёрий ҳужжатларида кўзда тутилган чораларни қўллашга ҳақлидир.
3.1.22. Биржа савдолари қоидалари ҳамда бошқа ички меъёрий ҳужжатларга киритилган ўзгартиришлар ва қўшимчалар тўғрисидаги ахборотни ўзининг расмий веб-сайтида оммавий танишитириш учун жойлаштириш.
 3.2. Дилернинг ҳуқуқ ва мажбуриятлари:

3.2.1. Мазкур шартномага ўзгартириш ва қўшимчалар киритиш бўйича таклифлар бериш;
3.2.2. Савдо тизимида валютавий своп операцияларини Қоидаларда кўзда тутилган тартибда амалга ошириш;
3.2.3. Савдолар натижалари бўйича Қоидаларда кўзда тутилган биржа маълумотлари ва ҳисобот ҳужжатларини олиш;
3.2.4. Қоидалар ва мазкур шартномага мувофиқ ўзига тегишли пул маблағларидан фойдаланиш ва уларни тасарруф этиш;
3.2.5. Ўзининг шахсий ҳисобрақамларидан кўчирмалар олиш.

3.2.6. Қоидалар талабларига, шунингдек савдоларни ташкиллаштириш ва ўтказишга оид ЎзРВБ Кузатув кенгаши ва Ижроия органи қарорларига қатъий амал қилиш ҳамда  тузилган битимлар бўйича мажбуриятларни ўз вақтида бажариш;
3.2.7. ЎзРВБга қуйидаги ҳужжатларни ўз вақтида тақдим этиш: 

- валютавий своп операцияларни амалга ошириши учун ваколатланган трейдерлар рўйхатини ва ҳар бир трейдер учун ишончнома;
- электрон рақамли имзодан фойдаланиш ваколати берилган ходимлар рўйхати;

- Дилернинг шахсий ҳисобрақамларидан кўчирма олиш ҳуқуқини берувчи ишончнома;

- ҳисоб-китобларни амалга ошириш учун махсус ҳисобрақамлар кўрсатилган хат.

3.2.8. Трейдерлар ва/ёки ҳисобрақамлар ўзгарганда, ЎзРВБни хабардор этиш ҳамда 3.2.7.- бандда кўрсатилган барча зарур ҳужжатларни ўз вақтида тақдим этиш;
3.2.9. Валютавий своп операциялари бўйича Қоидаларга мувофиқ ЎзРВБ билан ўзаро ҳисоб-китобларни амалга оширишлари учун етарли миқдордаги чет эл валютасида ва сўмдаги пул маблағларини савдолар ўтказилишидан олдин Ўзбекистон Республикаси Марказий банкининг Тошкент шаҳар Бош бошқармасининг Ҳисоб – китоб касса Маркази махсус ҳисобрақамларида олдиндан депонентлаш;
3.2.10. Валютавий своп битимининг ёпилиш санасида Қоидаларга мувофиқ ЎзРВБнинг махсус ҳисобрақамларига своп битимлари бўйича мажбуриятларини тўлиқ бажариш учун етарли миқдорда тегишли валютада пул маблағларини соат 16-00 гача ўтказиш.

3.2.11.  Савдо тизимида валютавий своп операцияларини амалга оширганликлари учун воситачилик мукофоти (йиғими)ни ўз вақтида тўлаш.
3.2.12. Савдо тизимининг барча дастурий махсулотларидан ва Савдо тизимининг фаолияти билан боғлиқ ва махфий ахборотга эга маълумотлардан нусха кўчиришни (шу жумладан чоп этиш), уларнинг декомпиляция ва деассембляция қилинишини олдини олиш.
3.2.13. Савдо тизими ва ЎзРВБнинг иш фаолияти билан боғлиқ тижорат сирини ташкил қилувчи ва олиниши Қоидаларда кўзда тутилган ахборотлар сирасига кирмаган барча маълумотларни ошкор этишни ва/ёки қайта ишлов беришни олдини олиш.
3.2.14. ЎзРВБга ўзининг жойлашган ери (почта манзили, телефон рақами ва бошқа реквизитлар) тўғрисида ишончли маълумотларни бериш.
3.2.15. Дилер ўзининг трейдерлари амалга ошираётган операцияларнинг тўғрилиги ва махфийлигига ҳамда аутентификацион маълумотларнинг ошкор қилинмаслигига тўлиқ жавобгардир.

4. ВОСИТАЧИЛИК МУКОФОТИ

4.1. ЎзРВБ Савдо тизимида тузилган ҳар бир биржа битими учун Дилердан, ЎзРВБнинг Кузатув кенгаши томонидан белгиланган миқдорда ва муддатда воситачилик мукофотини ундиради.

4.2. Дилер томонидан банклараро валютавий своп операциялари бўйича тузилиши режалаштирилаётган битимлар ва воситачилик мукофоти учун зарур бўлган пул маблағлари савдолар ўтказилишидан олдин ЎзРВБнинг махсус ҳисобрақамида олдиндан депонентланиши шарт.
4.3. Ўзбекистон Республикаси Марказий банкининг тижорат банклари билан ўтказиладиган валютавий своп аукционларида операциялар ўтказилганда, Дилер воситачилик мукофотини Савдо тизимида биржа битими тузилган кундан кейинги иш куни соат 12:00га қадар Ҳисоб-китоб марказидаги ЎзРВБнинг махсус ҳисобрақамига ўтказилишини таъминлаши шарт.
4.4. Савдо тизими томонидан тақдим этиладиган биржа гувоҳномаси Дилерларга ўзаро ҳисоб-китобларни амалга ошириш, шу жумладан, воситачилик мукофотини тўлаш учун асос ҳисобланади.

 5. ТОМОНЛАРНИНГ ЖАВОБГАРЛИГИ

5.1. Мазкур шартнома бўйича мажбуриятлар ижро этилмаганлиги ёки лозим даражада ижро этилмаганлиги учун Томонлар Ўзбекистон Республикасининг қонунчилигига мувофиқ жавобгардирлар.

5.2. Дилер мазкур шартномага мувофиқ унинг трейдерлари амалга ошираётган барча ҳаракатлари юзасидан тўлиқ жавобгардир.
5.3. ЎзРВБ Дилернинг хато ҳаракатлари натижаси учун жавобгар эмас.

5.4. Савдо тизимининг нормал фаолияти бузилишига олиб келадиган сабаблар, хусусан техник носозликлар, жиҳозларнинг (ускуналарнинг) бузилиши ва ишламай қолиши, дастурий таъминотдаги носозликлар ва хатоликлар, алоқа, энергия таъминоти,  суъний иқлим тизими ва ҳаёт таъминотидаги бошқа тизимларнинг бузилиши ҳамда ишламай қолиши, шунингдек, ЎзРВБ томонидан назорат этилмайдиган кўзда тутилмаган бошқа ҳолатлар юзага келганда, ЎзРВБ мазкур шартнома бўйича мажбуриятларнинг бажарилмаганлиги ёки лозим даражада бажармаганлиги учун жавобгар бўлмайди. 

5.5. Дилер ва ЎзРВБ ўзининг мажбуриятлари бўйича тўловларни ўтказиш муддатини бузганлиги учун улардан кечиктирилган ҳар бир кун учун мажбурият бажарилмаган суммадан 0,05 фоиз, аммо мажбурият бажарилмаган сумманинг 10 фоизидан кўп бўлмаган миқдорда пеня ундирилади.
Чет эл валютасидаги нетто-мажбуриятлар бўйича пеня, Ўзбекистон Республикаси Марказий банкининг курси бўйича пеняни  қўйиш санасига сўмда ундирилади. 
Пеня тўловларни ўтказиш муддатлари бузилган кундан бошлаб, икки иш кун давомида тўланади.
5.6. Дилер томонидан пеня ўрнатилган тартибда тўланмаслиги (ўз вақтида ва тўлиқ) савдоларда унинг иштирокини тўхтатиб туришга асос бўлади.

 5.7. Биржа битими тўғрисидаги ахборот (биржа товарининг номи, сони, котировкаси (фоизи), биржа битими тузилган сана бундан мустасно) учинчи шахсларга ошкор қилиниши мумкин эмас. Биржа битими тўғрисидаги ахборот суднинг, суриштирув ва тергов органларининг ёзма талабларига кўра қонун ҳужжатларида белгиланган доирада ва тартибда тақдим этилиши мумкин.

6. ФОРС-МАЖОР ҲОЛАТЛАРИ
6.1. Мазкур шартнома бўйича Томонлар енгиб бўлмас куч ҳолатлари (форс-мажор) оқибатида мажбуриятларни қисман ёки тўлиқ бажармаганликлари учун жавобгарликдан озод қилинадилар.

6.2. Форс-мажор ҳолатлари деганда ёнғинлар, зилзилалар ва бошқа табиий офатлар, шунингдек, Давлат органлари кўрсатмалари ҳамда қабул қилган қарорларидан келиб чиқадиган бошқа шароитлар тушунилади.

6.3. Форс-мажор ҳолатларининг мавжудлиги Ўзбекистон Республикасининг қонунчилигида кўзда тутилган тартибда ваколатли орган томонидан тасдиқланади.

6.4. Томонлар енгиб бўлмас куч ҳолатлари мавжудлиги ҳақида ушбу ҳолат бошланган пайтдан бошлаб 3 кун ичида бир-бирларини огоҳлантиришлари шарт.

6.5. Томонларнинг мажбуриятларни бажариш муддати енгиб бўлмас куч ҳолатининг бартараф этилишига кетган муддатга узайтирилади. Савдо тизимида тегишли битимлар тузилганидан сўнг юзага келган форс-мажор ҳолатларида ушбу ҳолатни олдиндан кўра билишни ҳамда олдини олишни имкони бўлмаган тақдирда, ЎзРВБ ва Дилер ўртасидаги мажбуриятлар ўз вақтида бажарилмагани учун Томонлар жавобгар ҳисобланмайдилар.

6.6. Томонлар мажбуриятларининг бажарилиш вақти форс-мажор ҳолатларини барҳам топтиришга кетган вақтга узайтирилади.

6.7. Форс-мажор ҳолатлари натижасида мажбуриятларни бажариш имкони мавжуд бўлмаган тақдирда, Томонлар жавобгарликдан озод этиладилар.

7.  ШАРТНОМАГА ЎЗГАРТИРИШ ВА ҚЎШИМЧАЛАР 
КИРИТИШ ТАРТИБИ


7.1. Мазкур шартнома исталган вақтда қўшимча келишув тузилиши орқали ўзгартирилиши ва тўлдирилиши мумкин, қўшимча келишув икки томондан тасдиқлангандан сўнг кучга киради ва шартноманинг ажралмас қисми ҳисобланади. 

7.2. Мазкур шартнома икки нусхада давлат тилида тузилиб, бир хил юридик кучга эга ҳисобланади ва ҳар икки томонга бир нусхадан тақдим этилади.

8. ШАРТНОМАНИНГ АМАЛ ҚИЛИШ МУДДАТИ ВА 

УНИ БЕКОР ҚИЛИШ ТАРТИБИ

8.1. Мазкур шартнома иккала Томон имзолаган вақтдан бошлаб кучга киради ва номуайян муддатга амалда бўлади. 

8.2. Мазкур шартноманинг амал қилиши Томонларнинг ўзаро келишуви асосида муддатидан аввал тўхтатилиши мумкин.

8.3. Агар Томонларнинг бир-бирига нисбатан ўзаро мажбуриятлари бўлмаса,  томонлар шартнома бекор қилинишидан камида 10 кун аввал ёзма равишда бошқа томонни огоҳлантирган ҳолда мазкур шартномани бир томонлама бекор қилиш ҳуқуқига эга.

8.4. ЎзРВБ мазкур шартномани қуйидаги ҳолларда бир тарафлама бекор қилиш ҳуқуқига эга:

- Ўзбекистон Республикаси Марказий банки томонидан Дилернинг банк фаолиятини амалга ошириш ҳуқуқини берувчи лицензияси қайтариб олинганда ёки у бекор қилинганда;

- Ўзбекистон Республикаси қонунчилигида кўзда тутилган тартиб ва ҳолларда Дилер банкрот деб тан олинганда; 
-Ўзбекистон Республикасининг қонунчилигида кўзда тутилган тартиб ва ҳолларда Дилернинг юридик шахс сифатида фаолияти тугатилганда;

- Дилер томонидан Ўзбекистон Республикаси қонунчилиги талаблари, мазкур шартнома ва оммавий танишиш учун мавжуд бўлган ёҳуд Дилер олдиндан таништирилган ЎзРВБнинг ички меъёрий ҳужжатлари талаблари қўпол равишда бузилганда.
8.5. Мазкур шартнома бир томонлама бекор қилинган тақдирда, томонлар ўртасидаги барча ҳисоб-китоблар шартнома бекор қилинган куни амалга оширилади.

8.6. Мазкур шартномада кўзда тутилмаган барча ҳолларда Томонлар Ўзбекистон Республикасининг қонунчилигига амал қиладилар.

9. НИЗОЛАРНИ ҲАЛ ЭТИШ ТАРТИБИ
9.1. Мазкур шартнома юзасидан келиб чиқадиган барча низолар ва келишмовчиликлар музокаралар йўли билан ҳал этилади. Мазкур шартнома бўйича келишувга эришилмаган низо ва келишмовчиликлар “ЎзРВБда низоларни кўриб чиқувчи Арбитраж қўмитаси”да кўриб чиқилади. Қўмита қароридан норози томон белгиланган тартибда Тошкент туманлараро иқтисодий судига мурожаат этиш ҳуқуқига эга.

10. КОРРУПЦИЯГА ҚАРШИ ҚЎШИМЧА ШАРТЛАР

10.1. Ушбу Шартнома бўйича Томонлар ўз мажбуриятларини бажараётганда, аффилланган шахслари, ходимлари ёки воситачилари ҳаракатларга таъсир қилиши ёки ушбу шахсларнинг ҳар қандай номақбул имтиёзлар ёки бошқа имтиёзларни олиш учун тўловларни тўламайдилар, тўлашни таклиф қилмайдилар, тўғридан-тўғри ёки билвосита бирон бир пул маблағлари ёки қийматларни тўлашга йўл қўймайдилар.

10.2. Ушбу Шартнома бўйича Томонлар ўз мажбуриятларини бажараётганда, аффилланган шахслари, ходимлари ёки воситачилари амалда қонунчиликда пора бериш-олиш, шунингдек, амалдаги қонунчилик ва халқаро хуқуқ талабларини бузадиган ҳарактларни амалга оширмайдилар, жиноий йўл билан олинган даромадларни легаллаштиришга, терроризмни молиялаштиришга қарши курашиш бўйича ҳаракатлар қилмайди.

10.3. Ушбу Шартнома Томонларнинг ҳар бири бошқа Томоннинг ходимларини ҳар қандай тарзда рағбатлантиришни рад этади, жумладан пул маблағлари, совғалар, бепул ишларни (хизматларни) бажариш ва бошқалар тақиқланади. Шу билан бирга, ходимни маълум бир қарамликка олиб келиши ва бунинг бажарилишини таъминлаш, ходим рағбатлантирувчи томон фойдасига ҳар қандай ҳаракатни амалга ошириши таъқиқланади.

10.4. Агар бирон-бир Томон коррупцияга қарши кураш шартларининг бузилиши содир бўлган ёки содир бўлиши мумкин деб билса, тегишли томон бошқа томонни ёзма ёки оғзаки, шу жумладан, ишонч телефони орқали хабардор қилиш мажбуриятини олади.

10.5. Томонлар ушбу Шартномани  тузишда, Шартноманинг амал қилиш муддатида ва ушбу муддат тугаганидан сўнг, Шартнома билан боғлиқ коррупциявий ҳаракатларни содир қилмасликка келишиб оладилар.

10.6. Томонлар Шартномадаги коррупцияга қарши қўшимча шартларда белгиланган коррупциянинг олдини олиш чораларини тан олади ва уларга риоя этилиши бўйича ҳамкорликни таъминлайдилар.”
11. ТОМОНЛАРНИНГ ЮРИДИК МАНЗИЛЛАРИ ВА РЕКВИЗИТЛАРИ
11.1. “Ўзбекистон республика валюта биржаси” АЖ

Юридик манзил: 100084, Тошкент ш.,  Ш.Рашидов ш.кўчаси, 4.

Тўлов реквизитлари: СТИРи 201053750;  ИФУТ коди 66110; ҚҚС тўловчининг рўйхатга олиш коди 326030018138.
Сўмдаги махсус ҳисобрақам: 21596000900447893009 Ўзбекистон Республикаси Марказий банки Тошкент шаҳар Бош бошқармаси ҲККМида, банк коди 00014.

АҚШ долларидаги махсус ҳисобрақам: 21596840100447893001 Ўзбекистон Республикаси Марказий банки Тошкент шаҳар Бош бошқармаси ҲККМида, банк коди 00014.

Евродаги махсус ҳисобрақам: 21596978900447893002 Ўзбекистон Республикаси Марказий банки Тошкент шаҳар Бош бошқармаси ҲККМида, банк коди 00014.

Телефон:  55-501-33-02
11.2. 
________________________________________________________________________       Юридик манзили: _________________________________________________
Тўлов реквизитлари: СТИРи ______________;  ИФУТ коди: _______________;

ҚҚС тўловчининг рўйхатга олиш коди: _________________
Сўмдаги ҳисобрақам (пул маблағларини юборишга)__________________________ 
банк коди:____________

Сўмдаги ҳисобрақам (пул маблағларини қайтаришга)_________________________

банк коди: ___________
АҚШ долларидаги ҳисобрақам:  _________________________________________           банк коди: ___________
Евродаги ҳисобрақам: _________________________________ банк коди: ________
Телефон:_____________    Факс: _________________ 
	“ЎзРВБ”
	
	“Дилер”

	Бош директор 
Р.Р. Усманов ___________________
	
	_______________________________ 

                     Раҳбар лавозими

__________________ ____________

             Ф.И.Ш.

	Бош бухгалтер
___________________ 

                     М. Ў.

«_____»  ___________  202_ й.
	     
	Бош бухгалтер

__________________ ____________ 

                  Ф.И.Ш.

                         М. Ў.

 «_____»  __________ 202_ й.

